Vladimir Jagarić
<s>Vladimir Jagarić (Zagreb, 29. kolovoza 1925. – Zagreb, 26. srpnja 2011.), hrvatski glumac i redatelj dječjih predstava i priredaba, istaknuti planinar, pisac i veliki ljubitelj Žumberka, njegove prirodne i kulturne baštine, jedan od najplodnijih hrvatskih planinarskih pisaca.</s><s>Suprug hrvatske kazališne, televizijske i filmske glumice Smiljke Bencet Jagarić.</s>

<s>Životopis 
Rodio se u Zagrebu 29. kolovoza 1925. godine.</s><s>Po ocu rodom iz Jaske, gdje je živio niz godina.</s><s>Mati mu je operna pjevačica Milica Šelabaj Jagarić, rodom iz sela Dol, iz obitelji trgovca Pavla Šelebaja.</s><s>Bila vrsna članica konkatedralnog Ćirilo–Metodovog kora Križevačke biskupije.</s><s>Osnovno i srednje školovanje Jagarić je završio u rodnom gradu.</s><s>Diplomirao 1946. na Zemaljskoj glumačkoj školi.</s><s>Bio je profesionalni glumac u kazalištima u Karlovcu i Sarajevu.</s><s>Jedan od osnivača i djelatnika današnjeg kazališta Trešnja (ondašnjeg Pionirskog kazališta Trešnjevka).</s><s>U Zagrebu je djelovao i u Hrvatskom narodnom kazalištu.</s><s>Dvadeset godina sve do mirovine član Zagrebačkoga gradskoga kazališta Komedija.</s><s>Dugogodišnju je karijeru ostvario u radu s djecom.</s><s>Bio je redatelj dječjih predstava.</s><s>Za dječje priredbe pisao je scenarije.</s><s>Dugo je godina bio aktivan član KPD Žumberak i vodio dramsku sekciju.</s>

<s>Istaknut u planinarstvu.</s><s>Član PD Zagreb, počasni član PD Trešnjevka – Monter te 17 godina član BTC Ivan Vazov u Sofiji.</s><s>U vodstvu Hrvatskog planinarskog saveza od 1971.-1987. godine.</s><s>Dužnosnik planinarskih tijela: Komisije za povijest planinarstva te pročelnik Komisije za propagandu i Komisije za planinarske putove.</s><s>Plodan kao planinarski pisac.</s><s>Skupljao planinarske pjesme.</s><s>Predavač, fotograf i istraživač prošlosti hrvatskog planinarstva.</s>

<s>Propagirao je Žumberačku goru i njezinu zaštitu.</s><s>Organizirao Planinarski put Žumberkom.</s><s>Objavio planinarski vodič Žumberački planinarski put.</s><s>Trasirao je taj planinarski put, prekrasno opisao, dao pritom pažnju kulturnoj povijesti Žumberka, a vodič je ilustriran povijesno vrijednim fotografijama iz svoje fototeke.</s>

<s>Pisao za Naše planine, Hrvatski planinar, Glasnika Samobora i Svete Nedjelje, Žumberačke novine, Žumberački krijes, Dvorsko zvono, Hrvatskoj reviji.</s><s>Prireditelj izdanja Planinarske pjesmarice (1987. i 2001.).</s><s>Uredio Biblioteku Žumberak – Gorjanci.</s><s>Suautor knjige Po Žumberku i Gorjancima (Novo Mesto, 1989.).</s><s>Strast prema planinarstvu i ljubav prema žumberačkom kraju često je povezivao u člancima koje je napisao.</s><s>Napisao je i knjižicu Kraljičin zdenac (2006.) te ilustriranu kroniku Dom Runolist na Sljemenu i runolistaši (2007.), monografiju o Ivanu Krajaču Ivan Krajač, Život i djelo političara, ekonomista, pravnika i planinara (Zagreb, 2009.).</s><s>Od velike su vrijednosti za proučavanje kulturnih vrjednota knjige Svetište Majke Božje Dolske (Zagreb, 1999.) i Zavičajna kronika Dola i Pribića (Zagreb, 2001.).</s>

<s>Za zasluge primio je brojna priznanje.</s><s>Hrvatski planinarski savez dodijelio mu je najviše priznanje, Plaketu HPS-a.</s><s>Ekološko društvo Žumberak dodijelilo mu je 1999. priznanje Prijatelj Parka prirode Žumberak – Samoborsko gorje.</s>

<s>Izvori</s>

<s>Vanjske veze 
 
 LZMK / Hrvatski biografski leksikon: Jagarić, Vladimir (Vlado)  (autori: Lucija Ljubić i Zdenko Jajčević, 2005.) 
 Teatar.hr – Vladimir Jagarić
 Matica.hr / Vijenac 443 – Iz ogranaka: Jastrebarsko (o književnoj večeri pod nazivom "Život i djelo Vladimira Jagarića")</s>

<s>Hrvatski kazališni glumci
Hrvatski teatarski režiseri
Hrvatski planinari</s>

